CELEX: 62009TN0133
Language: et
Date: 2009-03-27 00:00:00
Title: Kohtuasi T-133/09: 27. märtsil 2009 esitatud hagi — I Marchi Italiani ja B Antonio Basile 1952 versus Siseturu Ühtlustamise Amet — Osra (B Antonio Basile 1952)

20.6.2009   
            
            
               ET
            
            
               Euroopa Liidu Teataja
            
            
               C 141/47
            
         27. märtsil 2009 esitatud hagi — I Marchi Italiani ja B Antonio Basile 1952 versus Siseturu Ühtlustamise Amet — Osra (B Antonio Basile 1952)
   (Kohtuasi T-133/09)
   2009/C 141/99
   Hagiavaldus esitati itaalia keeles
   
      Pooled
   
   
      Hagejad: I Marchi Italiani Srl (Napoli, Itaalia), B Antonio Basile 1952 (Giugliano, Itaalia) (esindaja: advokaat G. Militerni)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Osra SA (Rovereta, Italia)
   
      Hagejate nõuded
   
   
               —
            
            
               Tühistada Siseturu Ühtlustamise Ameti teise apellatsioonikoja 9. jaanuari 2009. aasta otsus — mis tehti käesolevas menetluses hagejateks olevatele pooltele teatavaks 30. jaanuaril 2009 — I Marchi Italiani Srl-i ja Osra S.A. vahelises asjas R 502/2008, millega kinnitati tühistamisosakonna otsust, kinnitades Osra S.A. esitatud kaebuse alusel kaubamärgi B Antonio Basile 1952 tühisust ja kehtetuks tunnistamist.
            
         
               —
            
            
               Tunnistada, et kaubamärgi B Antonio Basile 1952 registreering kehtib ja on tõhus alates registreerimistaotluse esitamisest ja/või selle kaubamärgi registreerimisest.
            
         
               —
            
            
               mõista kõik kohtukulud vastavalt õigusaktidele välja ühtlustamisametilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnalist osa B. Antonio Basile 1952 sisaldav kujutismärk (ühenduse kaubamärk nr 5 274 121 (kaubamärgist osalise loovutamise tõttu registreerimise osadeks jagamisega tekkinud jagatud registreering nr 1 462 555) kaupadele klassides 14, 18 ja 25.
   
      Ühenduse kaubamärgi omanik: hagejad
   
      Ühenduse kaubamärgi kehtetuks tunnistamist taotlev pool: Osra S.A.
   
      Kehtetuks tunnistamise taotleja õiguste aluseks olev kaubamärk: kujutismärk BASILE (Itaalia registreering nr 738 901 ja rahvusvaheline registreering nr R 413 396 B) kaupadele klassis 25.
   
      Tühistamisosakonna otsus: Rahuldada tühistamistaotlus ja ühenduse kaubamärgi kehtetuks tunnistamise taotlus tervikuna.
   
      Apellatsioonikoja otsus: Jätta kaebus rahuldamata.
   
      Väited: Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (EÜT L 11, lk 1; ELT eriväljaanne 17/01, lk 146) artikli 52 lõike 1 punkti a ja artikli 53 lõike 2 [nüüd nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (ELT L 78, lk 1) artikli 53 lõike 1 punkt a ja artikli 54 lõige 2] ebaõige kohaldamine ja segiajamise tõenäosuse puudumine.